Document ID: 31980R0680

PADOMES REGULA (EEK) Nr. 680/80
(1980. gada 18. marts)
par vienošanos vēstuļu apmaiņas veidā par dažu tādu beznodokļu kvotu maiņu, kuras atklāj Apvienotā Karaliste saskaņā ar Eiropas Ekonomikas kopienas un Somijas Republikas, Norvēģijas Karalistes un Zviedrijas Karalistes attiecīgā Nolīguma par brīvo tirdzniecību 1. protokolu
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, jo īpaši tā 113. pantu,
ņemot vērā Komisijas priekšlikumu,
tā kā Eiropas Ekonomikas kopienas un Somijas Republikas[1], Eiropas Ekonomikas kopienas un Norvēģijas Karalistes[2] un Eiropas Ekonomikas kopienas un Zviedrijas Karalistes[3] Nolīgumi par brīvo tirdzniecību ir parakstīti Briselē attiecīgi 1973. gada 5. oktobrī, 1973. gada 14. mai jā un 1972. gada 22. jūlijā;
tā kā ir jāmainadažas beznodokļu kvotas, ko atklāj Apvienotā Karaliste saskaņā ar iepriekš minētā Eiropas Ekonomikas kopienas Nolīguma par brīvo tirdzniecību 1. protokolu un par ko sarunās ir apstiprinātas vienošanās vēstuļu apmaiņas veidā,
IR PIEŅĒMUSI ŠO REGULU.
1. pants
Kopienas vārdā ar šo tiek apstiprinātas vienošanās vēstuļu apmaiņas veidā par dažu tādu beznodokļu kvotu maiņām, kuras atklāj Apvienotā Karaliste saskaņā ar Eiropas Ekonomikas kopienas un Somijas Republikas, Eiropas Ekonomikas kopienas un Norvēģijas Karalistes un Eiropas Ekonomikas kopienas un Zviedrijas Karalistes Nolīguma par brīvo tirdzniecību 1. protokolu.
Vienošanos teksti ir pievienoti šai regulai.
2. pants
Ar šo Padomes priekšsēdētājam tiek dotas tiesības izraudzīties personu, kura pilnvarota parakstīt vienošanās, lai tās Kopienai būtu saistošas.
3. pants
Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1980. gada 18. martā

Labels: 3
18
1